n julkaisema kuva viraston vuosikymmeniä vanhasta raportista, joka käsitteli Lee Harvey Oswaldin vierailua Mexico Cityyn hieman ennen John F. Kennedyn salamurhaa.

FBI: n julkaisema kuva viraston vuosikymmeniä vanhasta raportista, joka käsitteli Lee Harvey Oswaldin vierailua Mexico Cityyn hieman ennen John F. Kennedyn salamurhaa.

FBI: n julkaisema kuva viraston vuosikymmeniä vanhasta raportista, joka käsitteli Lee Harvey Oswaldin vierailua Mexico Cityyn hieman ennen John F. Kennedyn salamurhaa.

Yhdysvalloissa presidentti Donald Trump on antanut salaliittoteoreetikoille pohdittavaa peruuttamalla viime hetkellä tiettyjen presidentti John F. Kennedyn salamurhaan liittyvien asiakirjojen julkistamisen.

Yli 2800 ennen julkaisematonta JFK-asiakirjaa julkaistiin Yhdysvalloissa torstaina, kun vuonna 1992 asetetun lain 25 vuoden määräaika umpeutui. Trump kuitenkin myöntyi USA:n tiedusteluviranomaisten viime hetken vaatimuksiin tiettyjen, kaikkiaan noin 300 asiakirjan salaamisesta vielä toistaiseksi. Perusteena on huoli dokumenttien vaikutuksesta kansalliseen turvallisuuteen ja ulkosuhteisiin. CNN:n mukaan Trump linjaa muistiossa, että kyseiset asiakirjat salataan 180 päiväksi uudelleenarviointia varten.

Historioitsijat eivät usko, että nyt julkaistavat dokumentit sisältäisivät mullistavaa uutta tietoa, joka muuttaisi käsityksen Lee Harvey Oswaldista yksinäisenä salamurhaajana. Tiettyjen asiakirjojen jatkosalaaminen pitänee kuitenkin keskustelun käynnissä. Uusissa asiakirjoissa on myös viittauksia Oswaldin KGB-yhteyksiin.

Asiakirjakokonaisuuden läpikäymiseen ja analysointiin menee vuosia, tutkijat arvioivat.